**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/16478-2/2020.

**160/2020.**

**HATÁROZAT**

- **veszélyhelyzetben átruházott hatáskörben meghozott döntésről** -

**Szakmai és pénzügyi beszámoló a járóbeteg szakellátás 2019. évi működéséről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Elfogadom** a ROJKO-MED Tanácsadó és Szolgáltató Kft. szakmai és pénzügyi **beszámolóját** **a járóbeteg szakellátás 2019. évi működéséről** a határozat mellékletét képező tartalommal. Döntésemről tájékoztatom a Kft. ügyvezetőjét.

**INDOKOLÁS**

Tiszavasvári Város Önkormányzata és a Rojkó-Med Tanácsadó és Szolgáltató Kft. között az egészségügyi járóbeteg szakellátási –szakorvosi - feladatok ellátása érdekében létrejött feladatellátási szerződés 4.6. pontja értelmében Átvevő köteles jelen szerződésben szabályozott feladatellátás tekintetében az Átadó **részére évente beszámolni.**

Ennek megfelelően a ROJKO-MED Tanácsadó és Szolgáltató Kft. elkészítette és megküldte az önkormányzat részére a járóbeteg szakellátás 2019. évi működésének szakmai és pénzügyi beszámolóját. A beszámoló jelen határozat mellékletét képezi.

Dr. Rojkó László ügyvezető tájékoztatást ad a járóbeteg szakellátásban dolgozó orvosok létszámáról, a velük kialakult kiváló munkakapcsolatról, az új szakorvosi ellátásokról, a szünetelő ellátások beindításáról, a beszerzésre került új orvosi eszközökről, a jövőbeli költözési terveiről a volt Idősek Átmeneti Otthona épületébe. A Kft. a 2019-es évet számvitelileg nyereséggel zárta, a nyereséget nagyértékű eszközök beszerzésére (ultrahang készülék, Laser Safe 500 készülék) fordította.

A beszámolóból látható, hogy Dr. Rojkó László ügyvezető járóbeteg szakellátással kapcsolatos tevékenysége kiemelkedő, folyamatosan fejleszti az eszközparkját, a szakorvosokkal kiváló kollegális kapcsolatot ápol. Ezen okok miatt szakmai és pénzügyi beszámolóját a határozat melléklete szerinti tartalommal elfogadtam.

Magyarország Kormánya a veszélyhelyzet kihirdetéséről szóló **478/2020. (XI.3.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.


**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**


Tiszavasvári, 2020. december 17.


**Szőke Zoltán**

**polgármester**

160/2020. polgármesteri határozat melléklete







**B e s z á m o l ó**

**ROJKÓ-MED Kft 2019. évi gazdálkodásáról**

**Járóbeteg ellátás**

**2019. évben a KFT 87,083,090,-Ft összegű éves bevételre tett szert.**

**Ezen bevétel részletezése:**

- OEP által finanszírozás: 40,442,100 .- Ft

- Önkormányzat támogatás: 45,600,000.- Ft

- Eü.szolgáltatás: 934,800.- Ft

- Egyéb szolgáltatás: 63,000.- Ft

- Kamatbevétel: 15.- Ft

- Kerekítési bevétel: 43,175.- Ft

**Támogatások részletezése**:

* Önk.támogatás 45,600,00,- Ft

**2019. évi feladatok ellátása az KFT-nél 76,792,420,- Ft**

**kiadást eredményezett.**

**A kiadások részletezése**:

**- Anyagköltség** 3,938,426,- Ft

Nagyobb tételt képez belőle a gyógyszerek, illetve az orvosi anyagokra fordított összeg, rezsiköltség, üzemanyag, valamint a rendelő állapotmegóvásához kapcsolódó anyag kiadások.

**- Igénybe vett szolgáltatások** 9,341,863,- Ft

A könyvelési díj, illetve a közvetített szolgáltatásként kimutatott telefon, internet, valamint a javítás karbantartási költségek képezi a jelentősebb kiadásokat.

**- Egyéb szolgáltatások költségei**: 1,129,197,- Ft

A bankköltség mutatható ki nagyobb összegként

**- Bérköltség** 20,425,474,- Ft

A kiszolgáló személyzet bérét jelenti.

- **Személyi jellegű egyéb kifizetés** 1,382,773.- Ft

**- Bérjárulékok** 3,602,686,- Ft

**- Alvállalkozói kifizetések** 36,260,200,- Ft

Ezen összeg az egészségügyi szolgáltatást végző személyek /Orvosok, asszisztencia, gépkocsivezetők/ részére kifizetett összeget tartalmazza.

- **Egyéb ráfordítás** 711,801,. Ft

- **Tárgyi eszköz beszerzés** 12,399,000.- Ft

A KFT a 2019. gazdasági évet számvitelileg nyereséggel zárja.

Pénzügyileg viszont a bevételét teljes mértékben felhasználta, mivel a gazdasági év végén kettő nagyértékű eszköz beszerzését finanszírozta.

Egy darab Ultrahang készülék 12.000 eFt, valamint egy darab Laser Safe 500 készülék 399 eFt értékben.

Az eszközök a járóbeteg szakrendelés pontosabb ellátását biztosítja, illetve annak reményében is kerültek megvásárlásra, hogy a későbbiekben az NEAK által finanszírozott összeg emelkedni fog mert a pontértékű szorzó is javító tendenciát fog mutatni.

Tiszavasvári, 2020. december 15.

Dr Rojkó László

ügyvezető

A beszámolót alátámassza a KFT főkönyvi kivonata.